স্টাফ রিপোর্টার ॥ পে স্কেলে দাবির প্রতিফলন না হওয়ায় আন্দোলনে যাচ্ছেন সারাদেশের সরকারী কলেজের শিক্ষকরা। সকল স্তরে বেতনবৈষম্য নিরসন না করেই বেতন পে স্কেল বাস্তবায়নের খবরে ক্ষুব্ধ শিক্ষকরা বৃহস্পতিবার জরুরী বৈঠক করে ব্যাপক আপত্তি তুলেছেন। বেতনবৈষম্য নিরসন করে বিসিএস শিক্ষা ক্যাডারের সাড়ে ১৫ হাজার সদস্যের মর্যাদা ও বেতন সমুন্নত রাখার দাবি জানিয়েছেন তারা। এদিকে পে স্কেলে পরিষ্কার কিছু না থাকায় অসন্তোষ বাড়ছে বেসরকারী স্কুল-কলেজের এমপিওভুক্ত শিক্ষকদের মাঝে।